מטאל גיר (סדרת משחקים)

סדרת מטאל גיר

"מטאל גיר" יצא לראשונה למחשבי MSX2 בשנת 1987 ביפן ובאירופה. משחק זה שם דגש יותר על התגנבות מאשר עימות חזיתי עם האויב, ותשובתו של הידאו קוג'ימה הצעיר למשחקי הפעולה באותם ימים. הרבה מהמרכיבים הנפוצים מהמשחקים הבאים בסדרה הוכרו כאן, למשל השימוש בתקשורת אלחוטית. בהמשך הופץ המשחק לקונסולת המשחק Nintendo Entertainment System ונמכר בלמעלה ממיליון יחידות. גרסה זו אף עברה המרה ל-MS-DOS ול-Commodore 64.
משחק ההמשך, "מטאל גיר 2: סוליד סנייק" יצא בשנת 1990 וכלל סיפור רחב יותר ושיפורים רבים יותר כגון בינה מלאכותית וממשק המשחק. המשחק יצא רק ביפן, למחשבי MSX2.

גרסאות נוספות

בנוסף למשחקים העיקריים בסדרה, פותחו מספר משחקים שלמעשה מהווים מהדורות מיוחדות ומספקים תוספות חדשות ואף שדרוגים גרפיים לאותם משחקים, כמו גם שיחרורם למגוון רחב יותר של קונסולות משחקים. ביניהם ניתן לכלול את:

הדמויות

שני משחקי מטאל גיר הראשונים התמקדו בדמותו של סוליד סנייק, חניך מתלמד של יחידת פוקסהאונד ויריבו הבוס הגדול, שהוצג לראשונה כראש היחידה במשחק הראשון אך התגלה כמנהיג המצודה הדרום אפריקנית Outer Heaven. במשחק "מטאל גיר 2: סוליד סנייק" הבוס הגדול חוזר ומשתלט על ארץ זנזיבר במרכז אסיה, ומתעמת עם סנייק בפעם השנייה והאחרונה. דמויות משנה בתקופה זו כוללים את סוכן הפוקסהאונד הבכיר גריי פוקס ומעצב ה"מטאל גיר" ד"ר דראגו פטרוביץ' מדנאר. שניהם היו לצידו של סנייק בראשון, אך הפכו לאויביו בשני.
סדרת מטאל גיר ממשיכה לשפוך אור על דמותו של סנייק; שהיה שכפול גנטי של הבוס הגדול, שנוצר על ידי פרויקט ממשלתי סודי. מוצג יריבו הבא של סנייק בדמותו של ליקוויד סנייק, אחיו האבוד של סנייק וראש היחידה לאחר פרישתו. יריבו השלישי של סנייק הוא סולידוס סנייק, שהוצג לראשונה כנשיא ארצות הברית בסוף "מטאל גיר סוליד", ומשמש היריב המרכזי ב"מטאל גיר סוליד 2: בנים של חירות".
דמויות משנה נוספות הראויות לציון הן אוסלוט, קאובוי רוסי שעובד תחת ליקוויד וסולידוס, אך בהמשך מתגלה כחפרפרת בארגון העונה לשם "הפטריוטים"; האל "אוטאקון" אמריך, מעצב נשק והאקר מחשבים שחובר לסנייק ויחדיו הם מקימים ארגון לא-ממשלתי בשם "פילנתרופיה"; רוי קמפבל, מפקדו לשעבר של סנייק ב"מטאל גיר 2" ואחייניתו מריל סילברבורג; וריידן, סוכן יחידת פוקסהאונד שהוצג במהלך המשחק "מטאל גיר סוליד 2" כמחליף של סנייק.
"מטאל גיר סוליד 3: אוכל נחשים" הוא המשחק הראשון בסדרה מבחינה כרונולוגית. המשחק הציג את הבוס הגדול כאשר היה צעיר בתקופת המלחמה הקרה והשתמש בכינוי נייקד סנייק, "אביו" של סוליד סנייק. המשחק מתמקד בעלייתו של נייקד סנייק מחניך ללוחם אגדתי ומספר גם על נפילתה של הבוס, דמות נשית אשר תיפקדה כמורה רוחנית לנייקד סנייק. מקורם של מֶכַת מטאל גיר, ארגון "הפטריוטים" ויחידת פוקסהאונד מוצג במשחק זה. מקורו של אוסלוט הצעיר כסוכן משולש עבור ה-KGB, GRU וה-CIA אף הוא נחקר כאן לראשונה. המשחקים "מטאל גיר סוליד: מבצעים ניידים" ו-"מטאל גיר סוליד: הֵלֶךְ השלום" מהווה המשכים ישירים ל"מטאל גיר סוליד 3".

מוטיבים חוזרים

מוטיב חוזר בסדרת מטאל גיר הוא איומו התמידי של הנשק הגרעיני, כגון הצגת התראה הגרעינית במשחק "מטאל גיר סוליד: הֵלֶךְ השלום". כמו כן, נשענים משחקי הסדרה רבות על אירועים היסטוריים כגון המלחמה הקרה, משבר הטילים בקובה ועוד, על מנת ליצור הקשר בין עלילת המשחק הדמיונית לעולמינו. כמו כן, גם כן כמוטיב חוזר, מדגימים משחקי הסדרה את איומו התמידי של הנשק הגרעיני, כגון הצעת ההתראה הגרעינית במשחק "מטאל גיר סוליד: הֵלֶךְ השלום".
מוטיבים חוזרים נוספים הם הוא קיומן של יחידות הקומנדו המיוחדות בעלות היכולות הרבות, שמתפקדות כבוסים בכל משחק ומשחק. החל מיחידתו לשעבר של סוליד סנייק, פוקסהאונד, ליחידות ה-"Dead Cells" ו-"Cobra" במשחקי מטאל גיר סוליד 2 ו-3 (בהתאמה). ב"מבצעים ניידים", עימותו של נייקד סנייק עם יחידת פוקס מקבילה לעימותו של סוליד סנייק עם יחידתו פוקסהאונד. ב"מטאל גיר סוליד 4: אקדחי הפטריוטים" מוצגת יחידה מיוחדת חדשה בשם "Beauty and the Beast" וב"הֵלֶךְ השלום" חיילי CIA הנקראים "Peace Sentinals", "זקיפי השלום".
מוטיב חוזר נוסף הוא קיומה של דמות דמוית נינג'ה. בתחילה הנינג'ה השחור שנודע בשם קייל שניידר, המודיע של סנייק במשחק מטאל גיר המקורי; לאחר מכן נינג'ת הקיבורג במשחק "מטאל גיר סוליד" שהתגלה כלא אחר מאשר גריי פוקס, חברו של סנייק. המסורת של דמות הנינג'ה הופיע גם במשחק "מבצעים מיוחדים" בדמותו של נול (Null), גריי פוקס הצעיר, וב"אקדחי הפטריוטים" בדמותו של ריידן (שלובש כעת שלד חיצוני קיבורגי).

מטאל גיר סוליד 3: אוכל נחשים (Metal Gear Solid: Snake Eater)

בשנת 1964, בעיצומה של המלחמה הקרה, נשלח נייקד סנייק (Naked Snake) לג'ונגלים של ברית המועצות על ידי מפקדו, מייג'ור זירו (אפס), על מנת להציל מדען בשם סוקולוב שעובד על סוג חדש של טנק שיכול לירות טילים גרעיניים מכל מקום על פני האדמה, להשיג את "מורשת הפילוסופים" (The Philosopher's Legacy), סכום כסף גדול שנאסף על ידי 12 האנשים החזקים ביותר של ארצות הברית, ברית המועצות וסין אשר קוראים לעצמם "The Philosophers", ולהרוג את המורה הרוחנית שלו, הבוס (The Boss), אשר ערקה מארצות הברית לברית המועצות, דבר אשר ימנע מהמלחמה הקרה להתחמם עד למלחמת עולם שלישית. סנייק גם יפגוש בדרך דמויות חשובות כגון Ocelot (אוסלוט) הצעיר ו-Eva המפתה. המשחק גם מושפע רבות מסרטי ג'יימס בונד, בעיקר משום הסגנון הקלאסי של כותרות ושיר הפתיחה.

מטאל גיר סוליד: מבצעים ניידים (Metal Gear Solid: Portable Ops)

בשנת 1970, שש שנים לאחר מבצע "אוכל נחשים", נייקד סנייק עזב את ארגון פוקס. נודע לו כי חבריו ליחידה החלו מרד, וכעת הוא עצמו מואשם בבגידה ובכך שרק הוא יודע מה עלה בגורל "המורשת" שנחלקה לשני חלקים במשחק הקודם, כאשר חצי אחד הועבר לארצות הברית והשני נשאר בידי ברית המועצות. סנייק יהיה חייב לעשות דרכו בלחימה נגד סוכני פוקס יריבים ולגייס לוחמים חדשים, ביניהם (הקולונל) רוי קאמבל הצעיר ופרנק ייגר, הידוע כ"נול" (Null) וכגריי פוקס משלושת המשחקים הראשונים בסדרה, שאיתם יקים את ארגון פוקסהאונד (Foxhound).
כמו כן, יפגוש סנייק ב-Elisa ואחותה התאומה Ursula, אשר להן יכולת לראות את העתיד, ואכן של סנייק מקבל חיזוי לעתידו, בו הוא יהרוס את מטאל גיר ויבנה אחר במקומו. עוד נאמר שילדיו יהרסו אך גם יצילו את העולם. בסוף המשחק, יקבל סנייק את ההשראה, המשאבים והכסף להקמת Outer Heaven על פי חזונו של ג'ין אשר נקרא Army's Heaven. כמו כן, מסופר על גורל שני חלקי המורשת והקמת "הפטריוטים" בעזרתם.
מבצעים ניידים יצא בתור קישור בין מטאל גיר סוליד 3 ומטאל גיר סוליד 4, אך לאחר יציאתו של הולך השלום "ירד" מעמדו של מבצעים ניידים, וכעת הוא נחשב לסיפור-צד בסדרה.

מטאל גיר סוליד: הֵלֶךְ השלום (Metal Gear Solid: Peace Walker)

בשנת 1974, כ-10 שנים לאחר מבצע "אוכל נחשים", וכשנתיים לאחר פרויקט השכפול Les
Enfants Terribles (הילדים הנוראיים בצרפתית) והחל, וגרם לביג בוס לעזוב את הפטריוטים יחד עם מספר קטן של חיילים, הוא מחליט ליצור חברה של שכירי חרב תחת השם Militaires Sans Frontières (צבא ללא גבולות בצרפתית), יחד עם חברו קזוהירה (שלום ביפנית) מילר. באותו זמן פולש כוח צבאי מסתורי לקוסטה ריקה אשר נותרה ללא צבא לאחר משבר הטילים בקובה. MSF אשר נמצאים באותה העת בקולומביה נקראים לעזור להביא שלום לקוסטה ריקה, על ידי נערה בשם פז (Paz - שלום בספרדית), והמרצה שלה Ramon Galvaz מאוניברסיטת השלום (מקום אמיתי אשר נמצא בקוסטה ריקה) אשר מקווים כי MSF יוכלו להחזיר את השלום למקום. במהלך המשחק מגלה סנייק סודות רבים אודות "הבוס" אותה הרג במגס3, ומתוודע לדמויות נוספות כגון Huey Emmerich, אביו של Hal Emmerich שבנה את המטאל גיר הראשון, Zeke לטובת MSF; אדם בשם Hot Coldman הקשור קשר הדוק לאירועי MGS3, אשר נחוש להשתמש בנשק גרעיני ובכך יוכיח שהתראה גרעינית יכולה להראות שמדינות בעלות כוח גרעיני יכולות להפוך לחזקות מאוד ואף להכתיב מהלכים למדינות ללא כוח שכזה; Strangelove, אובססיבית לגבי הוכחת חפותה של "הבוס", אשר הוכרה כבוגדת בסוף מגס3 לאחר שערקה מארצות הברית לברית המועצות וניסתה להחיותה על ידי אינטליגנציה המלאכותית (A.I.) ולגלות האם הבוס אכן בגדה. אינטליגנציה מלאכותית זו תהפוך לבסוף לרכוש זירו. לקראת סוף המשחק מתברר שפז (יחד עם רמון), פעלה על הזמן תחת דיגלו של Cypher, הידוע גם כזירו, ושכל פעולותיה ואף שמה היו מבויימים. סנייק מגלה שפז גנבה את זיק מאיימת לשלוח טיל גרעיני אל ארצות הברית ובכך להפוך את MSF לטרוריסטים, אם סנייק לא יצטרף חזרה אל סייפר. סנייק מסרב ולאחר לחימה נגד זיק, מועפת פז אל האוקיינוס ונראה שטבעה ומתה. לבסוף, לאחר נאום מרגש, הפכו חיילי Militaires Sans Frontières לחיילי Outer Heaven וסנייק קיבל על עצמו לבסוף את הכינוי "Big Boss", הבוס הגדול.
המשחק מתרכז בעיקרו בהרתעה (אסטרטגיה) גרעינית ובהשמדה הדדית מובטחת.

מטאל גיר סוליד 5: גראונד זירוס/כאב הפנטום (Metal Gear Solid 5: Ground Zeros/The Phantom Pain)

מטאל גיר סוליד 5 משמש כהמשך להולך השלום, ומתרחש בתקופת השנים בין תקרית הולך השלום לבין משימתו הראשונה של סוליד סנייק במשחק המטאל גיר המקורי. המשחק מחולק לשני משחקים נפרדים: מטאל גיר סוליד 5: גראונד זירוס, המשמש הקדמה לעלילה המרכזית, ומטאל גיר סוליד 5: כאב הפנטום, החלק המרכזי של העלילה.

גראונד זירוס

בשנת 1975, כמעט שנה לאחר אירועי תקרית הולך השלום, ביג בוס וקאז מילר מקבלים ידיעה שפאז שרדה את הפסדה מול ביג בוס והובאה לבסיס אמריקני בקובה, מחנה אומגה על ידי ארגון צבאי הנקרא XOF (תצורה הפוכה של FOX; יחידתו הקודמת של ביג בוס). ביג בוס מחליט להסתנן אל המחנה במטרה להחזיר את פאז, ובנוסף גם את צ'יקו, שנלכד על ידי אותו ארגון.
מטרתו של ביג בוס היא להשיג מפאז מידע על מייג'ור זירו (כעת ידוע בשם סייפר), אך לאחר ההסתננות לבסיס והחזרה לבסיסו, ביג בוס מוצא שהכל היה תרמית; בסיס הבית של ביג בוס וקאז מותקף על ידי ארגון XOF, המונהג על ידי 'סקאל פייס', אדם מסתורי בעל פנים חרוכות. כמו כן מתגלה כי פאז עצמה מולכה בפצצה בתוך בטנה, שביג בוס מצליח להוציאה אך מיד לאחר מכן מותקף מטיל נ"מ ולפני שזה פוגע במסוקם, פאז קופצת למים ונהרגת. ביג בוס וקאז מצליחים לברוח בקושי אל בית חולים, אך מתגלה כי ביג בוס נפצע קשה מדי במהלך ההתקפה, ונכנס לתרדמת לאחר הניסיונות לייצב את מצבו.

כאב הפנטום

תשע שנים חלפו מאז ביג בוס נכנס לתרדמת; בשנת 1984, הוא מתעורר, מוצא עצמו עם תותב במקום ידו השמאלית וגוף מזדקן. לפני שהוא מסוגל להבין את כל הפרטים, בית החולים מותקף על ידי XOF במטרה להרוג את ביג בוס, שנעזר באדם עטוף-פנים בשם 'ישמעאל' (הדמות מתוך הספר "מובי דיק"); במהלך הבריחה ביג בוס חווה מראות מוזרים ואשליות, כגון דמותו של וולגין עולה בלהבות.
ביג בוס מקבל עזרה מריבולבר אוסלוט, כעת ידיד קרוב ובן ברית חשוב, ומציל את קאז, שבמהלך תשע השנים שחלפו נלכד ועונה על ידי XOF. ביג בוס, כעת עותה את שם הקוד החדש, "פאנישד סנייק", מחליט לצאת למסע נקמה כנגד זירו, XOF ואישים קשורים, בזמן שהוא עובד בלהקים את יחידת 'כלבי היהלום' (ממשיכת דרכה של MSF), ואת 'אאוטר הייבן', כביכול חלומו להביא לחיים את מורשתה של 'הבוס'.
בשונה ממשחקי העבר, הפעם יתרחש המשחק בעולם פתוח, בו סנייק יוכל להתגנב לכל מקום ולכל מדינה באיזו דרך שיבחר. הוא יוכל לקרוא לעזרתו אנשים ומסוקים על מנת להגיע ממקום למקום בכל זמן שיבחר ואף יוכל לנהוג בכלי רכב, כגון ג'יפים. זהו גם המשחק הראשון שבו השחקן דייוויד הייטר לא ידבב את קולו של סנייק. במקומו ידבב קיפר סאת'רלנד, אשר יבצע גם את לכידת התנועה של פניו של סנייק.

מטאל גיר (Metal Gear)

בשנת 1995, מצודת "Outer Heaven" הדרום-אפריקנית מוחזקת בידי שכיר חרב מסתורי, במרחק 200 קילומטר צפונית לגלסבורג. נפוצה שמועה כי במעמקי המצודה מפתחים נשק להשמדה המונית. היחידה המובחרת פוקסהאונד מצווית לחדור למצודה, ולנטרל את האיום. במבצע הידוע בשם "Operation Intrude N312", סוכן היחידה גריי פוקס מסתנן למצודה. מספר ימים אחר כך, הקשר איתו נותק, כשהשידור האחרון איתו מזכיר את המילים "מטאל גיר". סוכן נוסף של היחידה, החניך "סוליד סנייק", מתודרך על ידי "הבוס הגדול" למצוא את גריי פוקס ולבצע את המשימה. במהלך חדירתו למצודה הוא מגלה את הנשק האימתני "מטאל גיר" ולומד מפי ממציאו השבוי כיצד להשמידו. סנייק מצליח לאחר מספר קרבות עם הכוחות שמגנים על המצודה ועל הנשק המתוחכם, רק כדי לגלות מי עומד בראש הכוח: לא אחר מאשר "הבוס הגדול", מנהיג ארגון פוקסהאונד. הבוס הגדול מפעיל את רצף ההשמדה של המצודה, אך מובס בידי סנייק.

מטאל גיר 2: סוליד סנייק (Metal Gear 2: Solid Snake)

בשנת 1999, המלחמה הקרה נגמרה והובטחה התחלה חדשה בכך שפורק הנשק הגרעיני בידי מעצמות העולם. למרות זה, משבר נפט חמור גרם להתפתחותם של מקורות אנרגיה חדשים, כולל כוח היתוך גרעיני. מדען צ'כי המציא סוג של אצה שמפיקה דלקי פחמימן, ונחטף בידי כוחות השייכים לארץ זנזיבר. סוליד סנייק נשלח להציל את המדען. הוא מגלה שמנהיגי הארץ מתכננים להחזיק בעולם כבן ערובה בעזרת אספקת הנפט ונשק גרעיני (שמתגלה כ"מטאל גיר" מסוג חדש). האדם היושב בעמדת הכוח בארץ זנזיבר הוא "הבוס הגדול", כאשר סגנו החדש הוא חברו של סנייק, גריי פוקס. כאשר סנייק מצליח להשמיד את הנשק ולהביס את "הבוס הגדול", הוא מאשים את עצמו במות חברו הטוב, מה שגורם לו לעזוב את הצבא ולהתבודד בערבות אלסקה.

מטאל גיר סוליד (Metal Gear Solid)

בשנת 2005, סוליד סנייק נקרא לחזור מפרישתו בידי מפקדו רוי קמפבל. יחידת הכוחות המיוחדים פוקסהאונד התמרדה כנגד ממשלת ארצות הברית, ודורשת את שרידיו של הלוחם האגדתי "הבוס הגדול" באיום של תקיפה גרעינית אם דרישתם לא תיענה. סנייק נדרש להסתנן למתקן הנשק הגרעיני ולעצור את הטרוריסטים לפני ביצוע תוכניתם. סנייק מצליח להביס את רוב סוכני פוקסהאונד מלבד אוסלוט שבורח מהמקום. הוא מגלה במהלך המשימה כי גם הוא וגם האדם שעומד מאחורי ההתקפה הם שיבוטים גנטיים של "הבוס הגדול". סנייק נאבק באחיו התאום, ליקוויד סנייק, שמת מהתקף לב לאחר שנדבק בוירוס שהוזרק בתחילה לסוליד סנייק לפני המשימה על ידי נאומי האנטר, אך נדבק בליקוויד היות שלשניהם קיים אותו DNA.

פרק המכלית

שנתיים לאחר המשחק הקודם, סוליד סנייק, כעת עובד בארגון לא-ממשלתי בשם "נדבנות" (Philantrophy) שהקים עם אוטאקון, חוקר את פיתוחו של נשק מטאל גיר חדש בשם "מטאל גיר ריי" (Metal Gear Ray), שמתואר כנשק "שינגב את הרצפה עם כל המודלים האחרים". המשחק מתחיל בגשר ג'ורג' וושינגטון בלילה של ה-22 במרץ 2007, כאשר סוליד סנייק מצליח לעלות על מכלית נפט שמעבירה את המטאל גיר החדש ומגלה כי הנשק הוא אבטיפוס מסוג אמפיבי. קבוצה גדולה של טרוריסטים רוסיים משתלטת על המכלית, ובראשותה עומד גנרל סרגיי גורלוקוביץ', אשר עשה יד אחת עם אוסלוט סיפק את כלי המלחמה לחיילים במשחק הקודם. סנייק גם מתעמת עם אולגה גורלוקביץ', נכדתו של סרגיי. אוסלוט מתגלה וגונב את המטאל גיר הניסיוני, אך מופתע מסנייק. או-אז מתגלה שרוחו של ליקוויד חיה בתוך אוטסלוט ומנסה להשתלט עליו. ליקוייד גורם לפיצוצה של המכלית ושקיעתה, תוך הריגת חיילים אמריקנים וסובייטים כאחד. סנייק נחשב כמת לאחר טביעתו יחד עם המכלית.

פרק המתקן

שנתיים לאחר תקרית המכלית, השחקן מוצא עצמו בנעליו של ריידן (או ג'ק), סוכן פוקסהאונד מתחיל, שנשלח להציל את נשיא ארצות הברית ושבויים נוספים ממתקן אשר נמצא במנהטן, בשם "הקליפה הגדולה" (Big Shell). מתקן זה נבנה כמעין מגן לחסימת הנפט שנפלט מהמכלית ששקעה. באותו היום שהמשימה מתחילה, נחטפים נשיא ארצות הברית, ג'יימס ג'ונסון, ובני ארובה נוספים על ידי ארגון טרוריסטי העונה לשם "Dead Cells". הארגון מתיימר לפעול בהנהגתו של סוליד סנייק. לאחר מפגש עם סגן אירוקוייד לפליסקין, מתגלה ש"סוליד סנייק" הוא למעשה סולידוס סנייק, כפילו השלישי של הבוס הגדול ונשיא ארצות הברית בתקרית Shadow Moses. במהלך משימתו, מגלה ריידן כי תקרית המכלית הייתה הטעיה להתפתחותה של מצודה אמפיבית ניידת תחת הגנה מאסיבית (Arsenal Gear) ושל מספר נשקי "מטאל גיר ריי", וכי הכל היה חלק מתוכניתם של הפטריוטים, קבוצת מנהיגים לשעבר ששולטים בכלכלת העולם. מטרתו של סולידוס הייתה להצטרף לפטריוטים ולכן החל את המבצע הזה. כמו כן, מכיר ריידן את אחותו המאומצת של אוטקון, אמה אמריך, ואת סודם הכואב של האח והאחות. עוד מתגלים פרטים בנוגע לעברו האפל של ריידן דרך שיחות עם חברתו רוז, אשר גם לה סודות משלה. לבסוף, נלחמים ריידן וסולידוס על גג הפדרל הול (Federal Hall) שבניו יורק ב-30 באפריל 2009, כ-220 שנה לאחר שג'ורג' וושינגטון נבחר לנשיא ארצות הברית והמקום בו נחתמה הכרזת העצמאות של ארצות הברית. סולידוס נלחם על מנת לעצור את הפטריוטים, גוף השולט על העולם מהצללים, ולהפוך את העולם ל"בנים של חירות"; ריידן נלחם על מנת להציל את חיי ביתה של אולגה, אשר נחטפה על ידי הפטריוטים ותמות אם ריידן עצמו ימות או אם סולידוס יצליח במזימתו. לאחר הניצחון, מתברר לריידן שחברתו רוז גם כן בהריון.

מטאל גיר סוליד 4: אקדחי הפטריוטים (Metal Gear Solid 4: Guns of the Patriots)

המשחק מתרחש כחמש שנים לאחר תקרית מנהטן, בשנת 2014. כלכלת העולם הפכה לכלכלת מלחמה וחמש חברות צבאיות פרטיות מוקמות המאפשרות מלחמת פרוקסי, בראשותה של החברה "Outer Heaven" שמנהיגה הוא ליקוויד, אשר השתלט על אוסלוט לחלוטין. ליקוויד מתכנן התקפה מאסיבית על "הפטריוטים". לצורך ההתקפה, ליקוויד מנסה לחטוף מערכת מהפכנית הנקראת "בני הפטריוטים" (Sons of the Patriots או SOP בקיצור), שמושתלת בכל לוחם ושולטת בו ובנשקו ברמה הננוטכנולוגית ולבסוף להחדיר את המערכת גם לאדם הפשוט ולהשתלט על העולם. סוליד סנייק, אשר מזדקן במהירות בעקבות וירוס ה-Foxdie ומכונה "סנייק הזקן" (Old Snake), חוזר לקרב בפעם האחרונה בעזרתם של חברו אוטאקון, סאני (ביתה של אולגה) וריידן (כעת קיבורג). במשחק, האחרון לפי הקו העלילתי, עובר סנייק מסע מסביב לעולם כדי לחסל את ליקוויד סופית. הפעם חוזרות דמויות ומאורעות מהעבר, כגון ביג מאמא (אווה) המבוגרת, המספרת לסנייק את "מאורעות הפרקים הקודמים", מריל סילברבורג אשר מנהיגה את יחידת "Rat Patrol Team 01", מיי לינג, אשר שמרה את התקדמות השחקן ב"מטאל גיר סוליד" וכעט מפקדת על ספינת המלחמה המבצעית האחרונה, ונאומי, אשר מספרת לסנייק סוד נורא: וירוס ה-Foxdie עבר מוטציה, ובקרוב יוכל להרוג כל אדם וסנייק יהפוך למגפה מהלכת. לבסוף אוטקון וסנייק מצליחים לעצור את תוכניתו של ליקוויד ברגע האחרון ואף להביס את הפטריוטים לתמיד. על גג גרסה ספינת הדגל של ליקוויד, בשארית כוחותיהם, מתרחש הקרב הסופי בין שני האחים. לאחר שסנייק מנצח, הוא מגיע לבית הקברות על מנת להתאבד, בתקווה שכך הגרוע מכל לא יתממש. שם הוא פוגש אדם מהעבר ומבין לבסוף שעליו לחיות את ימיו האחרונים כאדם ולא כחייל.
המשחק גם מתהדר בשיר נושא בעברית בשם Love Theme, אותו שרה ג'קי פרסטי (Jackie Presti).

מטאל גיר רייזינג: התנקמות (Metal Gear Rising: Revengeance)

משחק זה מתרחש מספר שנים לאחר "מטאל גיר סוליד 4: אקדחי הפטריוטים". ריידן עצמו חוזר לזירת הקרב כדי לממן את משפחתו, ומתחיל לעבוד כשומר ראש של אנשי עסקים ופוליטיקאים בחברת "מווריק" (Maverik). במהלך עבודתו, מעסיקו של ריידן מוצא את מותו בידי ארגון סייבורגים-טרוריסטים שנקרא "דספרו" (Desperado), ריידן מחליט לעצור אותם ואת התוכניות שלהם, ומגלה סודות פוליטיים אפלים וסבוכים הקשורים לאמריקה, 9/11, כלכלת המלחמה ועוד.
פרט לריידן עצמו, נחשפות דמויות חדשות כגון: סמואל "סאם" רודריגז - סייבורג שמשמש כיריב לריידן ובעל מראה שדומה באופן מפתיע ליריב קודם של ריידן - וואמפ, בליידוולף - אנדרואיד דמוי זאב שמשמש כמורה דרך לריידן, סאנדוונר (Sundowner) - סייבורג קירח שמשמש כמנהיג של "דספרו", ועמיתיו: מונסון (Monsoon) - סייבורג שמסוגל לחלק את גפיו בעזרת שדות אלקטרומגנטים, מיסטראל (Mistral)- סייבורגית שמסוגלת לחבר ידיים מכניות לגופה. וסנטור סטיבן ארמסטרונג (Senator Steven Armstrong), אחד המוחות הפועלים מאחורי הקלעים.
בניקוד לקודמיו, שהיו משחקי התגנבות, "Rising" הוא משחק פעולה בו השחקן תוקף ישירות את אויביו. השחקן מצויד בחרב ומסוגל לחתוך אובייקטים מסוימים (ממכוניות ועמודי בטון לבני אדם ורובוטים) בעזרת "מצב להב", שמכניס את השחקן להילוך איטי בו השחקן מסוגל לחתוך את המטרה בזוויות שונות.